*Proiect*

**LEGE**

**cu privire la modificarea şi completarea unor acte legislative**

Parlamentul adoptă prezenta lege organică.

**Art. I.** – Codul de executare al Republicii Moldova nr.443-XV din 24 decembrie 2004 (republicat în Monitorul Oficial al Republicii Moldova, 2010, nr.214 – 220, art.704), se modifică şi se completează după cum urmează:

1. Articolul 22 la alineatul (1) litera c) la final se completează cu cuvintele „ , cu excepţia situaţiei cînd deţin acces la sistemul informaţional respectiv”;
2. La articolul 72 alineatul (5) propoziţia a doua cuvintele „pînă la predarea lui către executorul judecătoresc sau către persoana împuternicită de acesta” se substituie cu cuvintele „pe un termen de pînă la trei zile lucrătoare, la expirarea căruia mijlocul de transport este restituit proprietarului sau posesorului legal, după caz”.

**Art. II. –** Legea nr.113 din 17 iunie 2010 privind executorii judecătoreşti (republicată în Monitorul Oficial al Republicii Moldova, 2017, nr.2-8, art.1), se modifică şi se completează după cum urmează:

1. Articolul 7 litera d) propoziţia întîi la final se completează cu cuvintele „ , cu excepţia situaţiei cînd deţin acces la sistemul informaţional respectiv”;
2. Articolul 8 după litera k1) se completează cu literele „k2” şi „k3” cu următorul conţinut:

„k2) să ridice mijloacele de transport declarate în căutare în termen de 3 zile lucrătoare din momentul reţinerii de către organele afacerilor interne;

k3) să remită imediat în adresa organului afacerilor interne încheierea de ridicare a măsurilor de asigurare a executării pentru documentele executorii executate în cadrul procedurii de executare a cărora a emis încheieri de declarare în căutare a mijloacelor de transport;”

**Art. III. –** Dispoziţii finale şi tranzitorii

Guvernul, în termen de 3 luni, va aduce actele sale normative în concordanţă cu prevederile prezentei legi.